วันที่ 3 ธันวาคม 2567 วันคนพิการสากล 

“ความพิการเป็นส่วนหนึ่งในช่วงวัย คนพิการเป็นส่วนหนึ่งของสังคม” เนื่องในวัน #คนพิการ สากล วันที่ 3 ธันวาคมนี้ กานต์ขอสนับสนุนการมีส่วนร่วม และการพัฒนาคนพิการ เพื่อสังคมที่จะไม่ทิ้งใครไว้ข้างหลัง ให้ทุกคนไม่ว่าจะมีสภาพร่างกายแบบใด ได้ใช้ชีวิตอย่างเต็มศักยภาพ  

ตัวเลขประมาณการณ์จำนวนคนพิการทั่วโลก 1.3 พันล้านคน หรือคิดเป็นร้อยละ 16 ของประชากรในโลก ตัวเลขที่เพิ่มขึ้นนี้เป็นผลมาจากภาวะสูงวัยและการเจ็บป่วย สถานการณ์ประเทศไทยระบุว่า มีคนพิการประมาณ 2 ล้านคน คิดเป็นร้อยละ 3 ของประชากรทั้งประเทศ โดยคนพิการยังประสบปัญหาการเข้าไม่ถึงสิทธิพื้นฐาน การพัฒนาตน และการเสริมสร้างโอกาสทางการศึกษา อาชีพ และเศรษฐกิจ 

ทั้งชายหญิงที่มีความพิการถูกมองว่าเป็นคนไร้เพศ ส่งผลต่อสุขภาวะทางเพศ การเรียนรู้ และการเติบโตอย่างมีวุฒิภาวะ หญิงพิการต้องเผชิญกับปัญหาอคติและการตีตราทั้งจากความพิการและความเป็นหญิง โดยมีความเสี่ยงต่อการถูกกระทำทางเพศ พบความรุนแรงในหญิงพิการสูงกว่าหญิงไม่พิการ 

ดังนั้น การตระหนักถึงความพิการเป็นส่วนหนึ่งของร่างกาย และคนพิการเป็นส่วนหนึ่งของสังคม จะเป็นจุดเริ่มต้นสำคัญต่อการสนับสนุนและส่งเสริมการมีส่วนร่วมของคนพิการในสังคมทุกมิติ เพิ่มพลังคนพิการสร้างสังคมของทุกคนที่ยั่งยืน 

#พรรคประชาชน #บางซื่อดุสิต #กานต์ภัสริน
#คนพิการ